Vaistinis isopas

Vaistinis isopas, juozažolė (Hyssopus officinalis) – notrelinių (Lamiaceae) šeimos augalų rūšis. Savaime paplitęs Pietų Europoje, Artimuosiuose Rytuose, Kaspijos jūros pakrantėse.

Augalas medingas, dekoratyvus ir vaistinis, 30–60 cm aukščio, su stačiu arba kylančiu stiebu, apaugusiu trumpais plaukeliais. Lapai lancetiški, tamsiai žali, 2–2,5 cm ilgio.Pérez Maté, P. Especies aromáticas y medicinales . Buenos Aires: INTA, 2002. Vainikėlis tamsiai mėlynas, išorinė pusė plaukuota. Žydi liepos–rugsėjo mėnesiais.

Sausoje žolėje yra apie 0,2-0,9 proc. eterinio aliejaus, kuris naudojamas medicinoje, degtinės ir likerių gamyboje, parfumerijoje. Naudojamas palengvinti atsikosėjimą, esant kitiems kvėpavimo negalavimams.Hyssop , livertox.nih.gov. Isopo lapų dedama į Artimuosiuose Rytuose populiarų prieskonių mišinį zaatarą.

Isopas (, ) nesyk minimas Biblijoje ir kituose Viduržemio jūros regiono senuosiuose tekstuose kaip valantis, skaistinantis augalas. Tiesa, šiuo pavadinimu galėjo būti vadinami ir kiti prieskoniniai, kvapieji augalai.Balfour, John Hutton. The plants of the Bible, trees and shrubs, 1866. p. 34.

 Šaltiniai 

Kategorija:Notreliniai
Kategorija:Prieskoniniai augalai
Kategorija:Vaistiniai augalai
Kategorija:Medingieji augalai
Kategorija:Parfumeriniai augalai